
Grozījumi Sauszemes transportlīdzekļu īpašnieku civiltiesiskās atbildības obligātās apdrošināšanas likumā
Izdarīt Sauszemes transportlīdzekļu īpašnieku civiltiesiskās atbildības obligātās apdrošināšanas likumā (Latvijas Republikas Saeimas un Ministru Kabineta Ziņotājs, 2004, 10. nr.; 2007, 22. nr.; 2008, 23. nr.; Latvijas Vēstnesis, 2011, 161. nr.; 2013, 194. nr.; 2016, 241. nr.; 2017, 250. nr.; 2018, 112. nr.; 2019, 61. nr.; 2020, 250. nr.; 2021, 246. nr.) šādus grozījumus:
1. 1. panta pirmajā daļā: 
izteikt 2. punktu šādā redakcijā:
· 
· "2) apdrošināšanas gadījums – ceļu satiksmes negadījums, kurā, lietojot transportlīdzekli transporta vajadzībām neatkarīgi no transportlīdzekļa lietošanas vietas un tā, vai transportlīdzeklis atradies kustībā, ir nodarīti zaudējumi trešajai personai vai tās mantai un kuram iestājoties paredzēta apdrošināšanas atlīdzības izmaksa;";
papildināt ar 8.1 punktu šādā redakcijā:
· 
· "81) izziņa par apdrošināšanas vēsturi – Transportlīdzekļu apdrošinātāju biroja vai citas dalībvalsts kompetentās institūcijas vai apdrošināšanas sabiedrības izsniegta izziņa par apdrošināšanas atlīdzības prasījumiem saistībā ar transportlīdzekļa īpašnieka vai tiesīgā lietotāja obligāto civiltiesisko atbildību par trešajai personai nodarītajiem zaudējumiem attiecībā uz vienu vai vairākiem transportlīdzekļiem, uz kuriem attiecās apdrošināšanas līgums pēdējo piecu gadu laikā, vai par to, ka šādi apdrošināšanas atlīdzības prasījumi nav bijuši;";
aizstāt 12. punkta "a" apakšpunktā vārdus "sauszemes mehāniskais transportlīdzeklis, piekabe (puspiekabe), mopēds, kas" ar vārdiem "sauszemes mehāniskais transportlīdzeklis, tai skaitā piekabe (puspiekabe), kas";
papildināt 12. punktu ar "c" apakšpunktu šādā redakcijā:
· 
· "c) elektroskrejritenis;";
izslēgt 14. punktā vārdus "ceļu satiksmē".
2. 3. pantā:
papildināt pirmo daļu pēc vārda "personai" ar vārdiem "lietojot transportlīdzekli transporta vajadzībām neatkarīgi no transportlīdzekļa lietošanas vietas un tā, vai transportlīdzeklis atradies kustībā";
izteikt otrās daļas pirmo teikumu šādā redakcijā:
"Īpašnieka civiltiesisko atbildību par katru atbilstoši šā panta pirmajai daļai lietoto transportlīdzekli, noslēdzot apdrošināšanas līgumu, apdrošina ikviens transportlīdzekļa īpašnieks vai, ja transportlīdzeklis nodots tirdzniecībā, – tirdzniecības uzņēmums (komersants).";
papildināt trešās daļas 1. punktu ar "c" apakšpunktu šādā redakcijā:
· 
· "c) normatīvajos aktos par transportlīdzekļu reģistrāciju noteiktajā kārtībā uz laiku ir pārtraucis transportlīdzekļa reģistrāciju valsts vai pašvaldību transportlīdzekļu reģistrā, nododot numura zīmes;";
papildināt trešās daļas 2. punktu ar "c" apakšpunktu šādā redakcijā:
· 
· "c) transportlīdzekļa līzinga gadījumā ir transportlīdzekļa reģistrācijas apliecībā norādītais transportlīdzekļa turētājs, kurš normatīvajos aktos par transportlīdzekļu reģistrāciju noteiktajā kārtībā uz laiku ir pārtraucis transportlīdzekļa reģistrāciju valsts vai pašvaldību transportlīdzekļu reģistrā, nododot numura zīmes."
3. 4.1 pantā:
izslēgt pirmo un otro daļu;
izteikt trešo daļu šādā redakcijā:
· 
· "(3) Slēdzot apdrošināšanas līgumu, apdrošinātājs līguma noslēgšanas brīdī nodod datus par noslēgto līgumu sauszemes transportlīdzekļu īpašnieku civiltiesiskās atbildības obligātās apdrošināšanas informācijas sistēmai un izsniedz vai nosūta apdrošinājuma ņēmējam apdrošināšanas polisi un norādi uz publiski pieejamu sauszemes transportlīdzekļu īpašnieku civiltiesiskās atbildības obligātās apdrošināšanas informācijas avotu tīmekļvietnē, kur iespējams bez maksas pārliecināties par apdrošināšanas līguma spēkā esību."
4. Izteikt 7. panta pirmās daļas pirmo teikumu šādā redakcijā:
· 
· "Starptautiskais apdrošināšanas līgums (Zaļā karte) ir apdrošināšanas līgums, kas tiek noslēgts attiecībā uz transportlīdzekli, kurš reģistrēts Latvijas Republikā un piedalās ceļu satiksmē valstī, kas ir Zaļās kartes sistēmas dalībvalsts, uz kuru neattiecas 2002. gada 30. maija daudzpusējais nolīgums starp Eiropas Ekonomikas zonas dalībvalstu un citu asociēto valstu nacionālajiem apdrošināšanas birojiem."
5. Izslēgt 8. panta pirmo un trešo daļu.
6. Izteikt 9. panta ceturtās daļas pirmo teikumu šādā redakcijā:
· 
· "Apdrošināšanas līgums stājas spēkā apdrošināšanas līgumā noteiktajā laikā, bet ne agrāk par tā noslēgšanas brīdi un ne vēlāk kā triju mēnešu laikā pēc tā noslēgšanas."
7. Izteikt 10. panta trešās daļas 9. punktu šādā redakcijā:
· 
· "9) normatīvajos aktos par transportlīdzekļu reģistrāciju noteiktajā kārtībā uz laiku ir pārtraukta transportlīdzekļa reģistrācija valsts vai pašvaldību transportlīdzekļu reģistrā, nododot numura zīmes."
8. Izslēgt 11. pantu.
9. Aizstāt 12. panta pirmajā daļā vārdu "izmantošanas" ar vārdu "lietošanas".
10. 13. pantā:
papildināt pirmo daļu pēc vārdiem "kā arī izvērtējot" ar vārdiem "izziņā par apdrošināšanas vēsturi ietverto informāciju un";
papildināt ar trešo un ceturto daļu šādā redakcijā:
· 
· "(3) Ja apdrošināšanas prēmijas apmēra noteikšanā apdrošinātājs izmanto izziņu par apdrošināšanas vēsturi, apdrošinātājs ņem vērā minēto izziņu neatkarīgi no tā, kurā dalībvalstī tā ir izdota, un nepaaugstina apdrošināšanas prēmiju transportlīdzekļa īpašnieka vai tiesīgā lietotāja valstspiederības vai iepriekšējās dzīvesvietas dalībvalsts dēļ.
· (4) Apdrošinātājs savā tīmekļvietnē norāda, kā tas apdrošināšanas prēmijas apmēra noteikšanā izmanto izziņu par apdrošināšanas vēsturi."
11. Aizstāt 14. panta ceturtajā daļā vārdus "Garantijas fonda" ar vārdiem "Sauszemes transportlīdzekļu īpašnieku civiltiesiskās atbildības obligātās apdrošināšanas garantijas fonda (turpmāk – Garantijas fonds)".
12. 15. panta pirmajā daļā:
aizstāt 1. punktā skaitli "5 210 000" ar skaitli "6 450 000";
aizstāt 2. punktā skaitli "1 050 000" ar skaitli "1 300 000".
13. Aizstāt 23. panta otrajā daļā vārdus "cietušajam dzīvam" ar vārdiem "cietušajai personai dzīvai".
14. 31. pantā:
aizstāt ceturtajā daļā vārdu "cietušajam" ar vārdiem "trešajai personai";
aizstāt piektajā daļā vārdus "katram cietušajam" ar vārdiem "katrai trešajai personai";
aizstāt astotajā daļā vārdu "izmantojis" ar vārdu "lietojis".
15. 33. pantā:
aizstāt pirmajā daļā vārdu "cietušajam" ar vārdiem "trešajai personai";
aizstāt otrajā daļā vārdus "vairākiem cietušajiem, apdrošināšanas atlīdzība, ko izmaksā cietušajiem" ar vārdiem "vairākām trešajām personām, apdrošināšanas atlīdzība, ko izmaksā trešajām personām";
aizstāt trešajā daļā vārdus "katra cietušā" ar vārdiem "katras trešās personas".
16. 34. pantā:
aizstāt pirmajā daļā un otrajā daļā vārdu "cietušajam" ar vārdiem "trešajai personai";
papildināt ar trešo daļu šādā redakcijā:
· 
· "(3) Ja zaudējumi nodarīti ar transportlīdzekļu sastāvu (vilcēju vai citu velkošo transportlīdzekli savienojumā ar piekabi (puspiekabi) vai ar citu cietajā sakabē vilktu transportlīdzekli) un nav iespējams identificēt vilcēju vai citu velkošo transportlīdzekli, bet ir iespējams identificēt piekabi (puspiekabi), apdrošināšanas atlīdzību trešajai personai izmaksā apdrošinātājs, kas apdrošinājis piekabes (puspiekabes) īpašnieka civiltiesisko atbildību."
17. 35. pantā:
izteikt 5. punktu šādā redakcijā:
· 
· "5) zaudējumus, kas nodarīti, transportlīdzekli lietojot treniņbraucienā vai sacensību braucienā, kurš ir veikts norobežotā teritorijā normatīvajos aktos par publisku pasākumu rīkošanu noteiktajā kārtībā, ja pasākuma organizators ir iegādājies alternatīvu civiltiesiskās atbildības obligātās apdrošināšanas līgumu, kas sedz trešajai personai nodarītos zaudējumus;";
aizstāt 15. punktā vārdu "izmantots" ar vārdu "lietots";
papildināt ar 16. punktu šādā redakcijā:
· 
· "16) zaudējumus, kuri nodarīti ar transportlīdzekli, kas negadījuma brīdī nav lietots transporta vajadzībām."
18. 41. pantā:
papildināt pirmo daļu ar 7. punktu šādā redakcijā:
· 
· "7) apdrošinātāju, kas ir apdrošinājis vilcēju vai citu velkošo transportlīdzekli, vai Transportlīdzekļu apdrošinātāju biroju, ja apdrošināšanas atlīdzība izmaksāta šā likuma 34. panta trešajā daļā minētajā gadījumā un pēc apdrošināšanas atlīdzības izmaksas vilcējs vai cits velkošais transportlīdzeklis ir identificēts.";
papildināt otro daļu ar 9.1 punktu šādā redakcijā:
· 
· "91) Eiropas Ekonomikas zonas valsts garantijas fondu (kompensācijas iestādi), ja šajā valstī reģistrētai apdrošināšanas sabiedrībai vai ārvalsts apdrošinātāja filiālei pasludināts maksātnespējas process vai uzsākta likvidācija;";
papildināt otro daļu ar 11. punktu šādā redakcijā:
· 
· "11) transportlīdzekļa vadītāju, ja viņš vadījis transportlīdzekli, kura reģistrācija valsts vai pašvaldību transportlīdzekļu reģistrā uz laiku ir pārtraukta normatīvajos aktos par transportlīdzekļu reģistrāciju noteiktajā kārtībā, nododot numura zīmes, vai pret ceļu satiksmes negadījumā zaudējumu nodarījušā transportlīdzekļa īpašnieku vai – transportlīdzekļa līzinga gadījumā – transportlīdzekļa reģistrācijas apliecībā norādīto transportlīdzekļa turētāju, ja tas ir pieļāvis transportlīdzekļa vadīšanu šajā punktā minētajā gadījumā."
19. Papildināt 43. panta pirmo daļu pēc vārdiem "Latvijas Republikā" ar vārdiem "vai citā dalībvalstī, izmantojot tiesības dibināt filiāli vai pakalpojumu sniegšanas brīvības principu".
20. 50. pantā:
aizstāt panta nosaukumā vārdu "sniegšana" ar vārdu "apmaiņa";
papildināt pirmās daļas 1. punktu pēc vārda "pieprasījuma" ar teikumu šādā redakcijā:
· 
· "Minēto informāciju iekļauj izziņā par apdrošināšanas vēsturi atbilstoši Eiropas Komisijas īstenošanas regulai, ar ko nosaka ziņojuma par prasījumu vēsturi paraugu.";
papildināt pirmo daļu ar 6. punktu šādā redakcijā:
· 
· "6) Latvijas Republikā reģistrētu apdrošināšanas sabiedrību vai ārvalsts apdrošinātāja filiāli, kurai pasludināts maksātnespējas process vai uzsākta likvidācija.";
izteikt otro daļu šādā redakcijā:
· 
· "(2) Transportlīdzekļu apdrošinātāju birojs šā panta pirmās daļas 1. un 4. punktā minēto informāciju sniedz pēc šajos punktos minēto personu rakstveida pieprasījuma saņemšanas. Šā panta pirmās daļas 2. un 3. punktā minētā informācija ir pieejama Transportlīdzekļu apdrošinātāju biroja tīmekļvietnē pēc šajos punktos minēto personu rakstveida pieprasījuma saņemšanas. Šā panta pirmās daļas 5. un 6. punktā minētā informācija ir publiski pieejama Transportlīdzekļu apdrošinātāju biroja tīmekļvietnē. Šā panta pirmās daļas 6. punktā minēto informāciju Transportlīdzekļu apdrošinātāju birojs nekavējoties paziņo citiem Eiropas Ekonomikas zonas valsts garantijas fondiem (kompensācijas iestādēm).";
papildināt ar ceturto, piekto un sesto daļu šādā redakcijā:
· 
· "(4) Lai apdrošināšanas sabiedrības vai ārvalsts apdrošinātāja filiāles maksātnespējas procesa vai likvidācijas gadījumā nodrošinātu trešajai personai apdrošināšanas atlīdzības izmaksu, Transportlīdzekļu apdrošinātāju birojs sadarbojas ar citiem Eiropas Ekonomikas zonas valsts garantijas fondiem (kompensācijas iestādēm), maksātnespējas procesa administratoru, likvidatoru vai Latvijas valsts pārvaldes iestādēm, to struktūrvienībām vai personām, kas rīkojas minēto struktūrvienību vārdā. Transportlīdzekļu apdrošinātāju birojam ir tiesības apstrādāt trešās personas datus, tai skaitā personas veselības datus, kas attiecas uz konkrēto apdrošināšanas gadījumu un ir nepieciešami apdrošināšanas atlīdzības izmaksai.
· (5) Maksātnespējas procesa administrators vai likvidators informē Transportlīdzekļu apdrošinātāju biroju, ja tas ir pieņēmis lēmumu par apdrošināšanas atlīdzības izmaksu vai atteikumu izmaksāt apdrošināšanas atlīdzību attiecībā uz prasījumu, kuru ir saņēmis arī Transportlīdzekļu apdrošinātāju birojs.
· (6) Lai nodrošinātu informācijas pieejamību par transportlīdzekli vai Eiropas Ekonomikas zonas valstī reģistrētu vai reģistrējamu transportlīdzekli, kuru izved uz citu Eiropas Ekonomikas zonas valsti vai Latviju, Transportlīdzekļu apdrošinātāju birojs sadarbojas ar citiem Eiropas Ekonomikas zonas valsts informācijas centriem."
21. 51. pantā:
izteikt pirmās daļas 5. punktu šādā redakcijā:
· 
· "5) transportlīdzeklis vai Eiropas Ekonomikas zonas valstī reģistrēts vai reģistrējams transportlīdzeklis, kura īpašnieka civiltiesiskās atbildības obligāto apdrošināšanu veikušai Latvijas Republikā reģistrētai apdrošināšanas sabiedrībai vai ārvalsts apdrošinātāja filiālei pasludināts maksātnespējas process vai uzsākta likvidācija;";
papildināt pirmo daļu ar 11. un 12. punktu šādā redakcijā:
· 
· "11) transportlīdzeklis vai Eiropas Ekonomikas zonas valstī reģistrēts vai reģistrējams transportlīdzeklis, kura īpašnieka civiltiesiskās atbildības obligāto apdrošināšanu veikušai citā Eiropas Ekonomikas zonas valstī reģistrētai apdrošināšanas sabiedrībai vai ārvalsts apdrošinātāja filiālei pasludināts maksātnespējas process vai uzsākta likvidācija, ja zaudējumi nodarīti Latvijas Republikas rezidentam;
· 12) transportlīdzeklis, kura reģistrācija valsts vai pašvaldību transportlīdzekļu reģistrā uz laiku ir pārtraukta normatīvajos aktos par transportlīdzekļu reģistrāciju noteiktajā kārtībā, nododot numura zīmes.";
papildināt ar 2.1 daļu šādā redakcijā:
· 
· "(21) Šā panta pirmās daļas 5. un 11. punktā minētajā gadījumā Transportlīdzekļu apdrošinātāju birojs slēdz līgumu ar citiem Eiropas Ekonomikas zonas valsts garantijas fondiem (kompensācijas iestādēm) par sadarbību apdrošināšanas atlīdzības izmaksu segšanā un savstarpējo norēķinu kārtību."
22. 54. panta otrajā daļā:
aizstāt 1. punktā vārdu "cietušā" ar vārdiem "cietušās personas";
papildināt 3. punktu pēc vārda "cietušo" ar vārdu "personu".
23. Papildināt pārejas noteikumus ar 27., 28., 29. un 30. punktu šādā redakcijā:
· 
· "27. Šā likuma 1. panta 8.1 punkts, grozījumi 13. panta pirmajā daļā, 13. panta trešā un ceturtā daļa un grozījumi 50. pantā attiecībā uz pirmās daļas 1. punkta papildināšanu stājas spēkā 2024. gada 23. aprīlī vai datumā, ar kuru ir piemērojama Eiropas Komisijas īstenošanas regula, ar ko nosaka ziņojuma par prasījumu vēsturi paraugu, atkarībā no tā, kurš termiņš iestājas vēlāk.
· 28. Grozījumi šā likuma 4.1 pantā attiecībā uz pirmās un otrās daļas izslēgšanu un trešās daļas precizēšanu un grozījumi 7. panta pirmajā daļā, 8. pantā un 9. panta ceturtajā daļā stājas spēkā 2024. gada 1. septembrī.
· 29. Grozījumi attiecībā uz šā likuma 1. panta pirmās daļas 12. punkta papildināšanu ar "c" apakšpunktu stājas spēkā 2025. gada 1. janvārī.
· 30. Grozījumi attiecībā uz šā likuma 11. panta izslēgšanu, 14. panta ceturtās daļas papildināšanu ar norādi par saīsinājuma "Garantijas fonds" lietošanu, 41. panta otrās daļas papildināšanu ar 9.1 punktu, 43. panta pirmās daļas papildināšanu ar vārdiem "vai citā dalībvalstī, izmantojot tiesības dibināt filiāli vai pakalpojumu sniegšanas brīvības principu", 50. panta pirmās daļas papildināšanu ar 6. punktu, otrās daļas izteikšanu jaunā redakcijā un panta papildināšanu ar ceturto daļu, kā arī 51. panta pirmās daļas 5. punkta izteikšanu jaunā redakcijā un panta papildināšanu ar 11. punktu stājas spēkā datumā, kurā noslēgts līgums par Eiropas Ekonomikas zonas valsts garantijas fondu (kompensācijas iestāžu) sadarbību apdrošināšanas atlīdzības izmaksu segšanā un savstarpējo norēķinu kārtību, par ko Finanšu ministrija paziņo oficiālajā izdevumā "Latvijas Vēstnesis", vai datumā, ar kuru ir piemērojams Eiropas Savienības tieši piemērojamais normatīvais akts par Eiropas Ekonomikas zonas valsts garantijas fondu (kompensācijas iestāžu) procesuālajiem pienākumiem kaitējuma atlīdzināšanā, atkarībā no tā, kurš termiņš iestājas vēlāk."
24. Papildināt informatīvo atsauci uz Eiropas Savienības direktīvām ar 8. punktu šādā redakcijā:
· 
· "8) Eiropas Parlamenta un Padomes 2021. gada 24. novembra direktīvas (ES) 2021/2118, ar ko groza direktīvu 2009/103/EK par civiltiesiskās atbildības apdrošināšanu saistībā ar mehānisko transportlīdzekļu izmantošanu un kontroli saistībā ar pienākumu apdrošināt šādu atbildību."

